text: В Силистра проучват стойностите на радон в жилищните сгради -...
  Регионалната здравна инспекция в Силистра започна проучване на обемната активност на радон в жилищните сгради във всички общини на територията на Силистренска област, съобщиха от инспекцията.
  Ще измерват нивото на радон в жилищните сгради
  Национално проучване за нивата на радон в жилищните...
  За провеждане на проучването се използват пасивни дългосрочни детектори, които престояват в жилища на доброволци за период от 12 месеца.
  Детекторът не излъчва йонизиращо или друг вид лъчение. Той само измерва част от естествения радиационен фон и не събира никаква друга информация за помещението, в което е поставен. Детекторът се поставя в помещение, което се обитава, на приземния (първи) етаж.
  За селищата на седемте общини в областта, съобразно броя населението, са разпределени над 600 детектора. Вече са доставени детекторите в Алфатар, Ситово, Дулово, Тутракан и Главиница. За Силистра срокът за набиране на доброволци за поставяне на детекторите е удължен до 22 януари.